温太真玉镜台・煞尾
作者：关汉卿
朝代：元

paragraphs: 俺待麝兰腮、粉香臂、鸳鸯颈，由你水银渍、朱砂斑、翡翠青。
到春来小重楼策杖登，曲阑边把臂行，闲寻芳、闷选胜。
到夏来追凉院、近水庭，碧纱厨、绿窗净，针穿珠、扇扑萤。
到秋来入兰堂、开画屏，看银河、牛女星，伴添香、拜月亭。
到冬来风加严、雪乍晴，摘疏梅、浸古瓶，欢寻常、乐余剩。
那时节、趁心性，由他娇痴、尽他怒憎，善也偏宜、恶也相称。
朝至暮不转我这眼睛，孜孜觑定，端的寒忘热、饥忘饱、冻忘冷。
（下）。